section_heading: Književni rad
paragraph_text: Povremeno objavljuje u domaćim tiskovinama (Hrvatsko slovo, Dometi, Književno pero, Književna Rijeka) te na međumrežnim stranicama (Portal HKV, kamenjar.com, Hrvatsko nebo). Prevođen je na engleski i slovenski jezik. Jedan je od osnivača Društva haiku pjesnika Rijeka<ref>Društvo haiku pjesnika Rijeka (2000.). Organizira razne književne tribine, predstavljanja knjiga, kazališne predstave, izložbe te prigodne kulturne programe za djecu i odrasle u okviru riječkih mjesnih odbora. 2002. pokrenuo je tiskarsko-nakladnički obrt Triler koji je skromno poslovao do 2014. Sveukupno (Triler i Društvo haiku pjesnika Rijeka) je uredio i pripremio za tisak pedesetak knjiga. Od 1982. član je Kazališne grupe Viktora Cara Emina, a od 1992. postaje voditelj ovoga najstarijeg amaterskog kazališta u Hrvatskoj. Ostvario je osamdesetak kazališnih predstava, od toga dvadesetak vlastitih drama i komedija te igrokaza za djecu. Sudjelovao je u radu drugih scenskih udruga u Rijeci: Scenska radionica Porat, Otvorena scena Belveder, Zajednica Talijana Rijeka, KUD Primorka Krasica, Dramska skupina Slovenskog kulturno-prosvetnog društva "Bazovica" (u razdoblju 1989. – 2011. kao glumac, redatelj, autor i umjetnički voditelj Dramske skupine ostvario je devet kazališnih predstava).